АҞӘА, абҵара 26 – Sputnik. Ашьапылампылтә клуб "Зенит" афилиал аҟәшақәа аадыртуеит Аԥсны ақалақьқәа ҩба–Аҟәеи Афон ҿыци рҿы ҳәа Sputnik иазеиҭеиҳәеит Академиа адиректор ихаҭыԥуаҩ Сергеи Морозов.
"Аус рулоит аԥсуа зыҟаҵаҩцәа, цәыббрамзазы ҳкурсқәа ирхысыз, уи ашьҭахь иахәҭаз азин ҷыда зауз, урыстәылатәи ашьапылампылтә сезон аҿы азыҟаҵаҩцәа ҳәа аквалификациа зауз", - азгәеиҭеит Морозов.
Афон ҿыц аҿы аклуб афилиал ахадараҿы дгылоит "Зенит" академиа аушьҭымҭа, Афон ҿыцтәи аспорттә школ азыҟаҵаҩ Армен Капикиан. Аҟәа аус зураны иҟоу азыҟаҵаҩцәагьы хара имгакәа рыӡбахә ҳәахоит.
Акомандахь ирыдыркылоит 6-13 шықәса зхыҵуа ахәыҷқәа. Ашьапылампыласцәа хәыдаԥсада ироуеит ирыхәҭоу зегьы. "Зенит" акоманда иалахәхартә иԥхьаӡахо Санкт-Петербургҟа ииасыр ауеит. Уа дара академиа апрофессионалтә режим ала рҽазыҟарҵалоит.
2021 шықәса, хәажәкырамзазы аклуб аҟәшақәа аартхоит Гагреи Гәдоуҭеи.
"Ҳақәгәыӷуеит ашьапылампыл аҿиара аиуп ҳәа. Асовет аамҭа аахыс аԥсуа шьапылампыласыҩцәа аадыруеит, асовет спорт ахьӡ ҭыргон. Ҳгәыӷуеит аԥсуа шьапылампыл ԥхьацара аиуп ҳәа. Аԥсны аҟыбаҩ злоу шыҟоу агәрааагоит", - иҳәеит иара.
"Зенит" академиа афилиал Аԥсны аартра ашьапылампыл аларҵәароуп иаанаго ҳәа иҳәеит иара.
Санкт-Петербургтәи ашьапылампылтә клуб "Зенит" шьаҭаркын лаҵара 25 1925 шықәса рзы.